הוועדה המיוחדת לזכויות הילד, כנסת 24, פרוטוקול מספר 34, 2022-02-16 09:30

מיכל שיר סגמן: צהרים טובים.

מיכל שיר סגמן: אני פותחת את ישיבת הוועדה המיוחדת לזכויות הילד.

מיכל שיר סגמן: על סדר-היום:

מיכל שיר סגמן: 2.

מיכל שיר סגמן: הצעת חוק עבודת הנוער (תיקון - ליווי אפוטרופוס), התשפ"א-2021, של ח"כ רון כץ.

מיכל שיר סגמן: בנימה אישית, אני שמחה מאוד שהצעות החוק האלה עולות.

מיכל שיר סגמן: אלה הצעות חוק מאוד חשובות.

מיכל שיר סגמן: בבקשה, חבר הכנסת רון כץ ולאחריו חברת הכנסת לימור תלם מגן, שיציגו את החוק.

רון כץ: תודה רבה גברתי על הדיון ועל המהירות והזמינות.

רון כץ: הצעת החוק הזאת בעצם באה להביא סוף לניצול של קטינים שנמצאם במעמד של איזה סינוור מסוכן מהצעות מפתות.

רון כץ: צד חלש מול צד חזק.

רון כץ: זאת מהות ההצעה הזאת.

רון כץ: ההצעה מדברת על-כך שבמפגש עם סוכן לצורך פרסום ועבודות מהסוג הזה, תהיה שם נוכחות של אדם מבוגר, אפוטרופוס מבוגר או ההורים.

רון כץ: החוק גם מדבר על הגדרה של מי הוא הורה ואיך בדיוק עושים את זה, על-מנת לא לפגוע בתעשייה.

רון כץ: צריך תמיד להזכיר בדיונים האלה שיש בתעשייה הזאת גם אנשים טובים שרוצים להתפרנס בכבוד וגם עושים את זה בצורה יפה במשך הרבה מאוד שנים.

רון כץ: אבל לצערי, אנחנו נחשפים למקרים לא טובים שעולים לאחרונה.

רון כץ: יש לנו כמה דוברים שיגיעו ויוכלו לספר את הצד שלהם ואת מה שהם מכירים.

רון כץ: הנושא הזה גם עלה מהתקשורת.

רון כץ: נמצא פה גם רן בוקר שיצטרף אלינו בזום וחשף לראשונה את אחד הסיפורים היותר בעייתיים בתחום הזה.

רון כץ: סוכן דוגמניות קיבל את הלקוחות שלו אצלו בדירה לבד ולפעמים הן היו קטינות.

רון כץ: מסתבר שזה סיפור שהוא לא ייחודי ואלה דברים שקורים.

רון כץ: זה איזה נוהג מקובל בענף הספציפי הזה.

רון כץ: מפה בעצם נולדה הצעת החוק שאומרת דבר פשוט: כשיש לנו מצב של חלש מול חזק, אנחנו נאזן אותו עם שיקול דעת של אדם בוגר שכנראה לא יהיה מסונוור כמו הקטין מהתהילה או מהכסף והפרסום וכל הדברים שמבטיחים.

רון כץ: זה בדיוק מה שאנחנו רוצים לשנות.

רון כץ: אני מקווה שנצליח לעשות את זה היום ולקדם את החוק הזה כמה שיותר מהר כי כל עוד החוק הזה לא קיים, הדברים האלה קורים היום.

רון כץ: תודה.

מיכל שיר סגמן: תודה רבה.

מיכל שיר סגמן: חברת הכנסת לימור תלם מגן, בבקשה.

לימור מגן תלם: תודה.

לימור מגן תלם: בוקר טוב.

לימור מגן תלם: חברי רון כץ באמת אמר את כל הטיעונים החשובים בנושא הזה.

לימור מגן תלם: אני שמחה שאנחנו יחד במסע החשוב הזה.

לימור מגן תלם: אני חייבת לומר שהמסע לא היה קל.

לימור מגן תלם: נתקלנו שנינו בכמה משוכות לא פשוטות ואני מאוד שמחה שצלחנו אותן והגענו לפה הבוקר הזה.

לימור מגן תלם: אנחנו תכף נשמע סיפור אישי מאחת הבנות שתסביר על כל הנושא של הטרדות מיניות בעולם הדוגמנות.

לימור מגן תלם: אני חייבת לומר שכשהנושא פרץ לתקשורת לראשונה הייתי מאוד מופתעת שאין בחוק חובה של ליווי הורים.

לימור מגן תלם: זה היה משהו שמבחינתי הוא מאוד בסיסי ונחוץ.

לימור מגן תלם: בתקופה שלי, כשהייתי דוגמנית, זה היה מאוד ברור שאין מצב שדוגמנית מגיעה לאודישנים בלי ליווי של אחד ההורים.

לימור מגן תלם: זה היה מאוד ברור.

לימור מגן תלם: אין לי ספק שברגע שהבנות, הנערות, תגענה עם אחד ההורים או אם מבוגר אחראי, לא תהיה הטרדה מינית, פשוט לא תהיה הטרדה מינית.

לימור מגן תלם: הסיפורים שעליהם נשמע היום לגבי כל הניצול הזה, לדעתי ייפסקו באופן חד משמעי ברגע שיהיה ליווי הורים.

לימור מגן תלם: לכן הנושא הזה מאוד חשוב.

לימור מגן תלם: נתחיל באמת באנשים שחברי הכנסת רון כץ הביא.

לימור מגן תלם: לין פאר נמצאת בדרכה, היתה בעיה בכניסה והיא מייד תגיע.

רון כץ: גברתי, ברשותך, יש בזום את רן בוק שהציף את הנושא הזה לראשונה.

מיכל שיר סגמן: רן בוקר מוויינט.

מיכל שיר סגמן: רן לא עונה.

מיכל שיר סגמן: נציג את הצעת החוק ונחזור לרון אחר-כך.

תמי סלע: אני רוצה לדבר על המסגרת המשפטית ואחר-כך גם נקרא את הנוסח עצמו.

תמי סלע: קיימנו שיח במסגרת התאום שנדרש עם משרדי הממשלה וגם עם המציעים.

תמי סלע: קודם כל, גם חוק עבודת נוער והתקנות היום מתייחסים היום באופן מפורש בנפרד להופעות פרסום ולהופעות ציבוריות.

תמי סלע: כלומר, יש התייחסות לכל התחום, גם של משחק, גם של נגינה ואומנות, פרסום ודוגמנות שילדים משתתפים בהם.

תמי סלע: עד גיל 15 יש הוראות יחסית מפורטות שמחייבות בתחום הפרסום והדוגמנות גם חובת ליווי וגם היתר עם חוות דעת של המוסד החינוכי.

תמי סלע: יש גם כל מיני הוראות שמדברות על התנאים שצריכים להתקיים, דברים שאסור לחשוף אליהם את הקטינות כמו אלימות, סמים, קונוטציות מיניות וכל מיני היבטים שמפורטים בתקנות.

תמי סלע: באמת מגיל 15, למעט הוראות סעיף 2 שמדברות שזה לא יהיה על שעות לימודים ואחד החריגים שצריכים להתקיים שזה באישור מפקח, אין הוראות לגבי חובת הליווי וגם לא של הסכמה מפורשת, למעט הדרישה הכללית להסכמה מחוק הכשרות המשפטית, שכל פעולה משפטית של קטין מחייבת הסכמה של הנציג.

תמי סלע: ההסכמה הזאת יכולה גם להיות בהתנהגות, בעל-פה וכדומה.

תמי סלע: הצעת החוק, לאחר התאום, בעצם קובעת מספר דברים.

תמי סלע: אחד, לגבי נער כהגדרת החוק, שזה בעצם כרגע 15 עד 17, שמשתתף בהופעת פרסום – היו כמה דיוקים בהחלטת ועדת שרים אבל אחרי השיח אנחנו מביאים פה נוסח טיפה מלוטש.

תמי סלע: הופעת פרסום זאת הגדרה שקיימת היום בתקנות עבודת נוער בהקשר הזה והיא מדברת על הופעה לצרכי פרסום או צילומים לצרכי פרסום, לרבות דגמון, כשיש איזו אבחנה בין העולמות האלה של משחק, נגינה לעומת עולם הדוגמנות והפרסום.

תמי סלע: בגילאים של 15 עד 17 תהיה חובה לא לליווי, כי זה משהו שבעצם ירד בסיכומים בוועדת שרים, אבל כן חובה להסכמה בכתב על-פי טופס שהצענו פה, על-מנת שזה יהיה פשוט וסטנדרטי, עם התייחסות נפרדת לתיווך סוכנים ולהעסקה.

תמי סלע: כן יש התייחסות גם לתקופה, לפרטים של המעסיק.

תמי סלע: ההורה צריך לצרף תעודה מזהה כדי שזאת לא תהיה רק שיחת טלפון שבה הוא אומר שהוא מסכים או איזה סמס, ואי-אפשר לוודא בעצם שזה ההורה או האפוטרופוס.

תמי סלע: יש הגדרה ספציפית לגבי ההורה מכיוון שבחוק יש הגדרה קצת יותר רחבה שהיא פחות מתאימה להסכמה שאנחנו רוצים לבקש פה.

תמי סלע: יש גם הבהרה שזה שאין חובת ליווי לא אומר שאם ההורה מעוניין להגיע או לשלוח בן משפחה בגיר אחר ללוות את הקטין או הקטינה, הוא יכול לעשות את זה.

תמי סלע: בגלל שבהקשר הזה, היום עד גיל 15 יש חובת ליווי וזה לא ברור מאליו, יש הצדקה, עם הרגישות והדברים שתיארתם של העולם הזה, כן לעגן במפורש את הזכות הזאת לשלוח מלווה.

תמי סלע: זה מבוסס על נוסח שגם נציגי הממשלה העבירו לנו.

תמי סלע: ההיבט הפלילי של העבירה, שאחר-כך בחוק הגברת האכיפה יש לו גם צדדים של עיצומים כספיים, אכיפה שהיא מנהלית, הוא על המעסיק ולא על ההורה.

תמי סלע: זה גם משהו שהותנה וזה מקובל בתחום הזה.

תמי סלע: אחר-כך נקרא את הנוסח עצמו לפרטיו אבל זאת המסגרת.

מיכל שיר סגמן: והחלק שאין חובת ליווי - - -

תמי סלע: אין חובת ליווי אבל יש זכות - - -

מיכל שיר סגמן: יש זכות לבן משפחה.

תמי סלע: יש זכות להורה או לבן משפחה להגיע וללוות באותה מתכונת שיש עד גיל 15.

תמי סלע: שוב, זה לאו דווקא לשבת שם כל הזמן על הסט אבל להיות שם.

לימור מגן תלם: כל הרעיון שבעצם בלי אישור הורים לא יכול להתקיים איזה אודישן או צילומים.

לימור מגן תלם: אין מצב שההורה לא ידע שהבן או הבת נמצאים אצל סוכן כזה או אחר.

תמי סלע: כן.

תמי סלע: אישור בכתב שהוא גם מעיד על מודעות לפרטים הבסיסיים, איפה הוא נמצא, מה התקופה.

לימור מגן תלם: ואז הסוכן למעשה לא יוכל לקיים את האודישן בלי האישור הזה, האחריות היא עליו.

תמי סלע: נכון.

מיכל שיר סגמן: יתרה מכך.

מיכל שיר סגמן: התיקון האחרון שעכשיו דיברנו עליו זה שאם אח או בן דוד או מישהו מהמשפחה רוצה להגיע לצילומים, אי-אפשר להגיד לו לא להגיע.

מיכל שיר סגמן: אי-אפשר להגיד לו שהוא מפריע בעבודה.

רון כץ: לימור ואני נתקלנו באודישנים שהתחילו בהודעות באינסטגרם בשעה 2 בלילה, שאחרי זה מגיעות לכל מיני בתים ודברים הזויים שקורים פה.

רון כץ: זה יסגור בדיוק את הדברים האלה.

לימור מגן תלם: לין נמצאת פה.

לימור מגן תלם: יש עדות חיה שאנחנו רוצים לשמוע ממנה.

מיכל שיר סגמן: לין פאר, תודה שאת איתנו.

לין פאר: תודה רבה שהוזמנתי.

לימור מגן תלם: אנחנו רוצים שתספרי את הסיפור האישי שלך, את החוויות האישיות שלך, את כל הנושא של הניצול שקיים בעולם הזה.

לימור מגן תלם: כל הנושא של האודישנים.

לימור מגן תלם: בעיקר החשיבות של ליווי הורים.

מיכל שיר סגמן: לין, כרגע מתנהלת חקירת משטרה בנושא ולכן לא להיכנס לפרטים.

מיכל שיר סגמן: לדבר על העיקרון ולא על תוכן.

לין פאר: מה שקורה בעולם הדוגמנות, מעבר לניצול, זאת מניפולציה מאוד גדולה מכיוון הסוכן לאותן הנערות, הילדות או אפילו נשים.

לין פאר: אני הייתי בת 21, אם חד הורית לילד בן שנה כשעברתי את הדבר הזה.

לין פאר: עברתי תקיפה נוראית תוך כדי ניצול ומניפולציה, זלזול בנשיות שלי ובעצם הורדה והשמצה לחלוטין לקרקע.

לין פאר: אני הייתי בת 21 אבל בואו נדבר על ילדות בנות 16, 18, 19 או 21.

לין פאר: שלא לדבר על בנות 14 וכל השאר, שמקבלות את ההודעות האלה מהסוכנים.

לין פאר: הן מתרגשות ומרגישות בשמים בעננים ובשיא שלהן כשהן מגיעות בעצם לאותו אודישן.

לין פאר: נשים או ילדות שמגיעות לבד צריכות להתמודד עם הוואו הזה של הסוכן שמעריף מחמאות: את מדהימה, את מושלמת ואני יכול לעשות ממך כוכבת.

לין פאר: שמענו את זה לא פעם אחת.

לין פאר: פתאום אחרי זה, כשהוא נותן לה את הביטחון והרצון והרגשה שהיא מגשימה חלום, הוא מנצל אותה מינית.

לין פאר: הוא מחפה את עצמו מינית.

לין פאר: זה יכול לבוא אפילו במצבים של הטרדה מילולית שמשם זה מתחיל.

לין פאר: אפילו בסטים של צילומים שעברתי היו שיחות כמו: תהיי יותר סקסית ותשדרי יותר.

לין פאר: אני לא רוצה להגיד מין, אז בואו נגיד את זה ככה.

לין פאר: באמת הסיפור שלי מאוד פתוח ומאוד גלוי ולכן אני לא מפחדת לדבר על הדברים איך שהם.

לין פאר: נשים עושות את זה.

לין פאר: נשים וילדות עושות את זה.

לין פאר: על אחת כמה וכמה כשאין אבא ואימא.

לין פאר: אותן ילדות או נשים עברו חיים לא קלים, ילדות לא קלה ולא תמיד היו שם אבא ואימא שיתמכו ויהיו שם.

לין פאר: יכול להיות שהן באו ממשפחות מפורקות.

לין פאר: אני גדלתי בלי אבא לצורך העניין.

לין פאר: גדלתי עם גבר שהיה מתעלל באימא שלי על תקן יומיומי, השפלות והכול.

לין פאר: כך חונכתי וגדלתי וזה מה שראיתי.

לין פאר: מבחינתי, כשהיו שולטים עלי, מבחינתי זה היה בסדר.

לין פאר: היום כשאני בת 29, אחרי שעברתי דבר או שניים וחיים לא קלים, אני מבינה ויודעת להבדיל בין הרע לטוב, מה שפעם לא יכולתי לעשות.

לין פאר: במיוחד כשמדובר על ילדות בנות 16 ו-18 שמבחינתי זה תינוקות, גוזלים.

לין פאר: יש לי ילד בן 8 ואני גם רוצה להביא גם בת לעולם הזה.

לין פאר: אני רוצה שהעולם הזה יהיה טוב.

לין פאר: אני שמחה שלימור פה ויהיה פה שינוי.

לין פאר: אני מאמינה שיהיה פה שינוי כי אנחנו באמת הרעדנו את המדינה.

לין פאר: פה לא יהיה מה שקורה בחו"ל.

לין פאר: אנחנו יודעים מה קורה בחו"ל.

לין פאר: אנחנו מדינת ישראל, אנחנו מדינה יהודית, שאמורה להיות כשרה.

לין פאר: אנחנו צריכים לסמוך על זה שאנחנו יכולים לדעת כשאנחנו נכנסים לאיזו מסגרת כמו סוכנות דוגמנות ולהיות שקטות ושקטים.

לין פאר: זה התחיל בזה שהיו התעללויות בנשים, תקיפות מיניות בנשים וזה המשיך לזה שעכשיו גם גברים מדברים על זה.

לין פאר: זה לא נעים, זה לא עולם שאנחנו רוצים להיות בו.

לין פאר: אנחנו רוצים את השינוי, אנחנו חייבים את השינוי.

לין פאר: הילדים שלנו כשיגדלו ירצו להגשים את עצמם ואת הדברים שלהם.

לין פאר: נרצה להיות שם ולהיות בטוחים ובראש שקט שאנחנו יכולים לשחרר את הילדים שלנו, להיות לידם, לתמוך בהם ולדעת שאנחנו מביאים אותם למסגרת שאנחנו יכולים לסמוך על מי שמולנו.

לין פאר: זה ממש חשוב.

לין פאר: אני ממש שמחה שלימור עושה עכשיו את כל התהליך הזה יחד איתכם.

לין פאר: ליווי הורים זה מחויב.

לין פאר: ההורים אמורים להיות נוכחים.

לין פאר: אם זה היה תלוי בי, מבחינתי, גם גיל 18 וגם גיל 20 זה עדיין ילדה טיפשה.

לין פאר: זאת ילדה שהיא בצומת דרכים, תלוי מאיפה היא באה.

לין פאר: גם כשיש משפחות שהן ברמה, גם שם יש בלבולים בכל הלחץ החברתי.

לין פאר: כמישהי שעברה את זה בגיל מבוגר יחסית, לקח לי הרבה מאוד שנים להבין שאני לא צריכה לשנוא את עצמי, להסתכל על עצמי במראה ולהיגעל מעצמי כי אני בסך הכול, רק אחרי שנים הבנתי מה שעברתי.

לין פאר: קיבלתי את מה שעברתי.

לין פאר: באמת ישנתי עם זה, חיה עם זה ומגדלת את הילד עם זה ועובדת בעבודה מסודרת עם זה, בידיעה שזה מה שחוויתי אבל יום אחד זה אמור להיעצר.

לין פאר: אם לא כל העניין של ME2, לא היינו מדברות בחיים.

לין פאר: ME2 זה בעצם מה שגרם לנו לקום, לדבר, להיות חזקות ולהרגיש שיש מאחורינו גב של נשים וגברים, ממשלה וכנסת וכל השאר, שבאמת מקשיבים לנו, שיש לנו את המילה שלנו ואנחנו שמות נקודה וסוף.

לין פאר: ברוך השם שזה מה שקורה.

לין פאר: אני באמת שמחה להיות פה.

לין פאר: אני ממש מאמינה שיהיה פה את השינוי הזה, בזכותנו, בזכותכם, בזכותי ובזכות עוד הרבה נשים, גברים וילדים שעברו וחוו ועברו המון.

מיכל שיר סגמן: תודה רבה.

מיכל שיר סגמן: אני רוצה רגע להקריא חלק משפטי: כידוע, ישיבת הוועדה מוקלטת ומשודרת, נרשם פרוטוקול וגם שידור הישיבה יפורסם באתר האינטרנט של הכנסת.

מיכל שיר סגמן: ככל שיעלו עניינים הנוגעים לקטינות וקטינים שיש חשש שעברו הטרדה מינית או פגיעה מינית, עבירת אלימות או עבירה של התעללות, שיעלה דבר שיש בו לייחס להם עבירה, או מקשר אותם לבדיקה, טיפול או אשפוז פסיכיאטריים, או להליך פלילי המתנהל בבית המשפט, חל איסור על פרטים מזוהים שלהם ולכן הם לא יצולמו או יוקלטו ולא ייכללו פרטים מזהים שלהם בפרוטוקול הדיון.

מיכל שיר סגמן: כמו כן, בגלל רגישות הנושאים הצפויים לעלות בישיבה זאת, אני קובעת כי בהתאם לסעיף 120 לתקנון הכנסת, ככל שתהיה בקשה או יעלה צורך, יימחקו מהפרוטוקול המפורסם לעיון הציבור פרטים מזהים של דוברים או קטינים או ככל שזה יידרש לבקשת משתתף אחר בישיבה, אם העמדת הפרוטוקול לעיון הציבור עשויה לגרום נזק למי שביקש זאת או לזולתו.

מיכל שיר סגמן: תודה לין.

מיכל שיר סגמן: אני רוצה לעבור לרן בוקר.

רן בוקר: בוקר טוב לכולם.

רן בוקר: אני כותב בוויינט כבר 11 שנים.

רן בוקר: לפני שנתיים או שלוש התחלנו בתחקיר על עבודת סוכנויות הדוגמנות.

רן בוקר: זאת למעשה סוג של שיטה והיא פוגעת בעיקר בנשים אבל גם בגברים בשני רבדים שצריך להיות ערים להם.

רן בוקר: הראשון, זה הרובד של הפגיעה המינית, כפי שסיפרה פה לין פאר.

רן בוקר: אני יכול להעיד ששיר הרוש, לדוגמה, טענה שהוטרדה לכאורה על-ידי שי אביטל.

רן בוקר: היא היתה רק בת 15 כשהגיעה אליו למשרד כי היא חלמה להיות דוגמנית.

רן בוקר: לפי הסיפור שלה, הוא ראה אותה מטיילת בתל-אביב והזמין אותה לסטודיו.

מיכל שיר סגמן: רן, סליחה שאני קוטעת אותך.

מיכל שיר סגמן: אתה מדבר פה על קטינה ואתה חושף פה פרטים.

לימור מגן תלם: זה כבר התפרסם.

רן בוקר: לא, היא התראיינה וסיפרה את זה.

רן בוקר: היא בגירה היום.

תמי סלע: בכל זאת, בבקשה לא להתייחס לפרטים ספציפיים של שמות.

רן בוקר: היא בגירה והיא התראיינה על זה בעצמה.

רן בוקר: זה לא שאני חושף פה את הפרטים שלה.

רן בוקר: היא התראיינה על זה בוויינט והיום היא בגירה.

רן בוקר: היא גם הגישה תלונה במשטרה נגדו.

רן בוקר: בכל אופן, אני מנסה לומר שכשהיא הלכה אליו למשרד היא היתה בת 15.

רן בוקר: מה רע עבור ילדה מבאר-שבע שמקבלת הזדמנות מסוכן דוגמניות בכיר ככל שיהיה לעלות אליו למשרד ואז לטענתה - - -

רון כץ: כן, איפה המשרד?

רן בוקר: המשרד היה בתל-אביב.

רן בוקר: זה של שי אביטל.

רן בוקר: תנו לי לסיים ואחר-כך תשאלו מה שאתם רוצים.

רן בוקר: זה מאוד חשוב מה שאני רוצה להגיד.

רן בוקר: אז מה רע עבור ילדה מבאר-שבע שמגיעה לתל-אביב כדי לקבל חותמת של סוכן דוגמניות בכיר?

רן בוקר: כשהיא עולה אליו למשרד היא מגלה שהוא מודד לה היקפים ונוגע לה בצורה שמאוד לא נוחה לה לטענתה.

רן בוקר: זה הכול לכאורה כי הנושא הזה במשטרה.

רן בוקר: רובד נוסף שיש בעניין הזה של סוכנויות הדוגמניות וסוכנויות המשחק זה הרובד הכלכלי.

רן בוקר: שני הרבדים האלה פוגעים בעיקר באנשים מהפריפריה, לפחות לפי הבדיקה שלנו.

רן בוקר: אלה אנשים שרחוקים מהמרכז ואנשים שהיכולת הכלכלית שלהם לא גדולה.

רן בוקר: מה זה אומר פגיעה ברובד הכלכלי?

רן בוקר: זה נורא קל ופשוט.

רן בוקר: השיטה היא שיטה שלא משנה כמה תחקירים נעשה, גם אם נעשה עוד 200 תחקירים, הסוכנויות המתחלפות בשמות שלהן ומחליפות שמות.

רן בוקר: לכן כל תחקיר זה כמו דג בים וקשה לעקוב אחרי זה.

רן בוקר: השיטה היא פשוטה.

רן בוקר: הם דגים את הבנות והבנים דרך הרשתות החברתיות.

רן בוקר: הם מפרסמים פרסומות של תוכניות ושל סדרות מפורסמות.

רן בוקר: אם אתם רוצים לככב בסדרה איקס או וואי, תשלחו לנו הודעה.

רן בוקר: אותם ילדים צעירים שולחים הודעה ברשתות החברתיות ואז אומרים להם לבוא לאודישן כדי להירשם לסוכנות.

רן בוקר: הם באים לאודישן עם האבא או האימא, וגם על זה יש לי מה לומר.

רן בוקר: גם אם זה עם האבא או האימא, הם מגיעים לאודישן ושם מוצג להם מצג שווא לגמרי.

רן בוקר: אומרים להם, בואו תעשו אודישן.

רן בוקר: הרבה פעמים הם מכניסים אותם לחדר ועושים להם אודישן מול מצלמה.

רן בוקר: מושיבים שם שני צעירים פייק בחוץ כדי שיגידו להם שהם לא יתקבלו, אבל כל מי שדיברתי איתו התקבל לסוכנויות האלה.

רן בוקר: אלה סוכנויות קש ותכף אסביר.

רן בוקר: כל מי שדיברתי איתו התקבל לסוכנויות האלה, לא משנה מה יכולת המשחק שלו.

רן בוקר: אז מעבירים אותם אודישן ואומרים להם שכדי להיות בסוכנות אתם צריכים לשלם כסף כי אתם צריכים לעשות קורס.

רן בוקר: הבוק של התמונות עלינו, אל תדאגו, אבל הקורס למשחק, אתם צריכים לשלם לנו.

רן בוקר: כמה עולה הקורס הזה?

רן בוקר: 6,400 שקלים, 8,000 שקלים.

רן בוקר: איזו סוכנות מתוקנת מתנה את זה שטלנט יבוא אליה וישתתף בקורס למשחק משלה בלי קורס למשחק מסודר בכלל?

רן בוקר: אין לזה אח ורע.

רן בוקר: כל הסוכנויות האלה זה סוכנויות לא רציניות שצריך מאוד להיזהר מהן.

רן בוקר: בשורה התחתונה, אני מנסה לומר זה שאותן סוכנויות לוקחות 8,000 שקלים מאנשים ואנשים לא רואים תמונה.

רן בוקר: בסוף, אותם אנשים, נפגעים גם ברובד הכלכלי וגם ברובע המיני, כמו שראינו בסיפור של שיר הרוש.

רן בוקר: הצעת החוק הזאת של חבר הכנסת רון כץ היא חשובה מאוד אבל למעשה היא כמו פלסטר מהסיבה, שכמו שאמרתי, הסוכנויות האלה מתחלפות כל הזמן והן גם מפעילות לחץ אדיר בין אם ההורה נמצא עם הילד בחדר או לא.

רן בוקר: הן גורמות תחושה שאתה צריך עכשיו לחתום כי אם לא, לא יהיה לך מקום.

רן בוקר: בסוף זה אנשים שהם לא עשירים, זה אנשים שאין להם את הכסף הזה.

רן בוקר: אני חייב לומר שמאז פרסום התחקיר הזה בוויינט לפני שנתיים, אני מקבל לדעתי 3-4 הודעות בחודש מאנשים שנדפקו ולא יודעים מה לעשות עם הכסף שלהם כי הם צריכים אותו חזרה כי הם מבינים שעבדו עליהם בסופו של דבר.

רן בוקר: הרבה פעמים אנחנו מתערבים, לא בשביל הפרסום, ומנסים לעזור אבל אלה אנשים שלא בהכרח מקשיבים.

רן בוקר: צריך לומר עוד דבר.

רן בוקר: כל מה שהאנשים האלה עושים מבחינה חוזית זה כשר.

רן בוקר: הם אנשים מאוד מאוד חכמים.

רן בוקר: הכול אצלם כשר, הכול אצלם הולך לפי הספר.

רן בוקר: אתה לא יכול לתבוע אותם ואם אתה תתבע אותם, קרוב לוודאי שתלך להליך משפטי נורא ארוך שבסופו של דבר, אחרי שאתה מיואש, אתה תשלם הרבה יותר מה-8,000 שכבר הפסדת.

רן בוקר: לכן מה שקורה זה "שיטת מצליח".

רן בוקר: מנצלים אנשים חלשים, מוחלשים.

רן בוקר: אנשים מהפריפריה שהם לאו דווקא מוחלשים אבל בדרך-כלל האנשים המוחלשים הם אלה שהולכים לזה.

רן בוקר: מי שיודע לא מתקרב לסוכנויות האלה.

רן בוקר: זה הסיפור הגדול ואני באמת חושב שיעשה טוב עכשיו אם תוסיפו אולי ותמצאו דרך חוקית למצוא אפשרות להוסיף, שגם אם הורה נמצא בחדר עם הקטין, תהיה אפשרות תוך 48 שעות לבטל את ההסכם בעניינו של הקטין בלבד, כדי כמובן לא לפגוע בחופש העיסוק.

רן בוקר: אותם צעירים שחולמים באים למשרדים של הסוכנויות ושם מלחיצים אותם.

רן בוקר: הם חותמים על החוזים ואז מגיעים הביתה ושואלים מה עשיתי.

רן בוקר: כשהם מבקשים לבטל תוך 24 שעות אומרים להם שיש דמי ביטול של 25%.

רן בוקר: אני לא מבטל חוזה, אתה חתמת.

רן בוקר: גם לזה, לדעתי, צריך לשים לב.

רן בוקר: שוב, זה אנשים שכל שקל חשוב להם.

רן בוקר: היתה לי בתחקיר חיילת.

רן בוקר: זה היה או טיפול שיניים או להגשים חלום.

רן בוקר: היא הלכה להגשים חלום והיא לא ידעה שהחלום הזה נמצא בפח הזבל כי לשם הלך הכסף שלה.

מיכל שיר סגמן: תודה רבה רן.

תמי סלע: הערה אחת למה שעלה פה.

תמי סלע: יש פה היבטים שהם באמת יותר של הניצול הכלכלי שבעיניי נוגעים יותר לחוק הגנת הצרכן ואולי תיקונים שראוי לעשות שם.

תמי סלע: יש גם היום הוראות לגבי אפשרות לביטול כל מיני עסקאות שיש בהן ניצול כלכלי וניצול חולשה.

תמי סלע: צריך לבחון האם זה חל או לא חל והאם נדרשים תיקונים כדי לכסות תופעות כאלה ולאפשר תקופה של ביטול, אבל זה קצת חורג מהמסגרת כאן.

תמי סלע: אני כן אציין עוד דבר, גם אחרי דברים שאמרה לין.

תמי סלע: זה עלה בדיון שהיה בוועדת החינוך לפני כחודשיים על הטרדות מיניות בעולם האופנה והדוגמנות.

תמי סלע: היו שם גם נציגים של איגודי השחקנים והתסריטאים ובתחום שלהם יש אמנה שגובשה בשנים האחרונות, גם בסיוע של אגוד מרכזי הסיוע כדי גם לייצר הליך בירור ועוד כל מיני הגנות בפרקטיקה של ההתנהלות של הדברים.

תמי סלע: הם בעצם הסכימו שיהיה ממונה בסט שהוא אחראי לוודא את הכללים.

תמי סלע: יש הרבה כללים לגבי העסקת קטינים בתחום, כמו שאמרתי קודם.

תמי סלע: לבחון שהם מתקיימים, שיש כתובת, שאם יש בעיה יש אל מי לפנות.

תמי סלע: יש איזה אבא ואימא לנערות ולנערים.

רן בוקר: כן, אבל זה כבר שהם מגיעים לסט.

רן בוקר: את יודעת כמה זמן עובר עד שהם מגיעים לסט?

רן בוקר: עד יודעת כמה ניצול הם יכולים לעבור עד שהם מגיעים לסט?

תמי סלע: זה לא משהו הרמטי אבל זה יכול להיות משהו שלפחות בחלק מהמקרים ישפר את המצב ואת הפרקטיקה של ההתנהלות.

תמי סלע: זה עלה גם אז כקריאה של ועדת החינוך לאיגודים שמעסיקים, הסוכנים, הדוגמניות, לייצר אמנה כזאת, לייצר שיח בנושא הזה וכלים מעשיים, כי גם להם אין עניין שהתופעות האלה יתרחשו והנערות ייפגעו.

מיכל שיר סגמן: רצית לומר משהו לגבי האמנה?

תמי סלע: האמנה הזאת היא אמנת ארגוני יוצרים ועובדים למניעה וטיפול בהפרדה מינית בקולנוע ובטלוויזיה.

תמי סלע: יש בה גם היבטים של מינוי ממונה, גם הליך בירור, גם עריכת מפגשים והדרכות לחברי האיגודים אחת לשנה.

תמי סלע: התייחסות לסצנות שכוללות ערום, שזה יכול להיות רלוונטי גם לתחום הזה.

תמי סלע: זה דורש באמת לחבר בין האיגודים, לייצר שיח, שולחן עגול ולראות אם אפשר להתאים חלק מהדברים.

תמי סלע: זה מצריך איזו עבודה אבל זה יכול להיות מאוד משמעותי בפרקטיקה.

מיכל שיר סגמן: לקחת את אמנת השחקנים ולהתאים אותה לכל מה שקשור לעולם הדוגמנות בעצם.

מיכל שיר סגמן: זה עוד רשת ביטחון.

תמי סלע: אני לא יודעת אם זה התחיל כי היתה קריאה לזה.

מיכל שיר סגמן: לפני איגוד מרכזי הסיוע אני רוצה לשמוע את זיוה מיכאל מיולי גרופ, מנכ"לית.

זיוה מיכאל: אני כאן מדברת גם בשם עוד סוכנויות שפעילות הרבה שנים בשוק ועושות עבודה נהדרת.

זיוה מיכאל: אני זאת שגם יזמתי לאורך השנים וניסיתי לקרב את הנושא הזה כמה שיותר לכנסת כדי ליצור חוק.

זיוה מיכאל: הרי.

זיוה מיכאל: אני באה לזה ממקום אחר.

זיוה מיכאל: החוק צריך להיות מתן רישיון להיות סוכן.

זיוה מיכאל: היום, הנוסח הזה של דוגמניות הוא משהו שמאוד השתנה.

זיוה מיכאל: אני קיימת בשוק 30 שנה.

זיוה מיכאל: אין היום בשוק את ההגדרה דוגמניות.

זיוה מיכאל: היום זה יותר להתפרסם.

זיוה מיכאל: אני חושבת שמה שעדכנתם בהופעות פרסום, עבודות נוער בהקשר צילומים לצרכי פרסום זה הדיוק כי יש משפיענים, יש שחקנים והשוק מאוד פתוח להגדרה.

זיוה מיכאל: כמו שרן דיבר, יש משהו בסוכנויות שמגיע לשני נתיבי ניצול.

זיוה מיכאל: אחד, זה באמת הרמאות ושניים זה הניצול המיני.

זיוה מיכאל: כשחשבתי על שני האפיקים הבעייתיים וחשבתי איך אני בעצם מגיעה לפתור את זה.

זיוה מיכאל: יש פה סוכנויות שעובדות יפה, עושות נכון ולא גובות שקל והכול נעשה בצורה מאוד מכובדת במשרדים בפורמט בדיוק של חו"ל.

זיוה מיכאל: אז אני הגעתי לכנסת וגם דיברתי עם חבר הכנסת רון כץ, כדי להסביר בעצם איך זה עובד בחו"ל ובואו רגע נבין איך מתקנים את זה בארץ.

זיוה מיכאל: הדבר הכי חשוב בעיניי זה להוציא רישיון להיות סוכן.

זיוה מיכאל: סוכן מייצג, מתווך, כל ההגדרות שמופיעות בחוק עד גיל 15.

זיוה מיכאל: אנחנו עובדים לפי החוק עד גיל 15 ואפשר להגיד שהוא מכן.

זיוה מיכאל: אבל אני חייבת לציין שאין מספיק אכיפה.

זיוה מיכאל: יש היום סוכנויות שגובות כספים שלא צריך.

זיוה מיכאל: כמו שרן סיפר, יש המון המון ניצול שבכלל לא מטופל.

זיוה מיכאל: אני בטוחה שיש תלונות אבל אף אחד באמת לא מרים את הכפפה ועושה עם זה משהו.

זיוה מיכאל: אז אם אפשר היה לנתב את כל העשייה הזאת, להוציא רישיון.

זיוה מיכאל: אתה רוצה להיות סוכן או מתווך, אתה צריך קודם כל לעמוד בתנאי רישיון מאוד ברורים שמגדירים את כל הדברים שחשובים כדי למנוע את כל הבעיות האלה.

זיוה מיכאל: בנוסף, הנתיב כדי לקבל רישיון צריך להיות מאוד ברור והבסיס הוא שלא יהיה ניצול מיני, שלא יהיו תלונות, שגם לא יגבו כספים.

זיוה מיכאל: רן דיבר על זה.

זיוה מיכאל: אלי מגיעים למשרד ברמה היומיומית אנשים שלא עשו גשר בשיניים ונתנו את ה-8,000 שקלים לאיזה סוכן כי הוא הבטיח להם.

זיוה מיכאל: כואב לי הלב.

זיוה מיכאל: אין לי גם מה לעשות עם האנשים האלה ולקדם אותם מקצועית ולהוביל אותם לכיוון החלום שלהם.

זיוה מיכאל: מצב של שררה ושל ניצול יכול להיות בכל הענפים.

זיוה מיכאל: אם אתה אבא של ילדה שהיא מפורסמת, אתה גם יכול לנצל את המעמד הזה.

זיוה מיכאל: תראו, אני מתראיינת, מדברת, מספרת, בוכה, מבקשת, מתחננת, לא להוציא שקל על בוק.

זיוה מיכאל: בטח ובטח לא לבוא לסוכן שנמצא בבית.

זיוה מיכאל: כמו שרן אמר והוא צודק, היום הסוכנות נקראת א' א' פרסום ומחר היא א' א' ג' פרסום.

זיוה מיכאל: לך עכשיו תמצא את כולם.

זיוה מיכאל: זה לא הגיוני וזה בלתי אפשרי.

זיוה מיכאל: כן אפשרי להשקיע בקמפיין פרסומי ולהסביר שאם אתה רוצה להתקדם בתחום.

זיוה מיכאל: היום גם הנוער לא אומר אני רוצה להיות דוגמן או שחקן, היום הם רוצים להיות מפורסמים.

זיוה מיכאל: זאת עוד בעיה בדרך הזאת שלניו כדי לנסות לאגד את זה, לאכוף את זה ולהגדיר לאנשים ממה להיזהר.

זיוה מיכאל: איפה המוקשים נמצאים ואיך אתם מדלגים ולא נופלים בהם.

זיוה מיכאל: אני חושבת וזה גם מה שניסיתי להגיד בפגישות שלי.

זיוה מיכאל: צריך להגדיר נכון איך לקבל רישיון של סוכן ומה ההגדרות האלה כוללות ואז ננסה למזער.

מיכל שיר סגמן: או שפשוט אפשר להגדיר שבכל חוזה, לצורך העניין, כמו האמנה, יהיו קווים מנחים.

תמי סלע: שוב, עד גיל 15 באמת התקנות מחייבות היתר.

תמי סלע: יש את התשתית לדבר הזה.

תמי סלע: עד גיל 15 יש ממש מנגנון של מתן היתר למתווך.

מיכל שיר סגמן: למה המחוקק אמר 15 ככלל?

תמי סלע: זה מה שהיה בחלק מהצעות החוק אבל זה בסיכומים השתנה.

זיוה מיכאל: על כל ילד מתחת לגיל 15 שאנחנו מייצגים, אנחנו מבקשים היתר.

זיוה מיכאל: לפני כל עבודה של ילד עד גיל 15, כמובן צריך להביא אישור רופא, אישור מורה בית ספר, אישור הורים.

זיוה מיכאל: הכול מאוד מסודר.

זיוה מיכאל: אבל להגיד לכם סוכנויות – אני מתביישת לקרוא להם סוכנויות – כל מיני אנשים שאומרים לילדה בת 10 או 11: בואי תהיי ככה או ככה, או שהיא עונה לאיזו מודעה.

זיוה מיכאל: לעיתים ההורים יותר גרועים מהילד.

זיוה מיכאל: הם אלה שדוחפים, הם אלה שמשלמים, הם אלה שמאבדים את הראייה וחושבים שהבת שלהם היא הבר רפאלי הבאה.

זיוה מיכאל: אני גם האימא ותכף אני גם הסוכנת.

זיוה מיכאל: ככה זה עובד.

זיוה מיכאל: לכן, ההגנה מהמקום הזה היא יותר קשה כי לא הילדים בעייתיים אלא ההורים הרבה יותר.

זיוה מיכאל: אם אנחנו רוצים להגן על התעשייה הזאת – אני יושבת פה וכואב לי הלב.

זיוה מיכאל: אני בעסק הזה המון המון שנים ואני רואה את הדברים היפים.

זיוה מיכאל: אין זמן אבל הייתי מספרת ומראה קריירות מדהימות בארץ ובחו"ל.

זיוה מיכאל: בזמן שאנו מדברים, חצי מהסוכנות שלי נמצאת בשבועות אופנה בעולם.

זיוה מיכאל: עובדים כמו לא יודעת מה.

זיוה מיכאל: כואב לי הלב שבגלל אנשי שוליים נוראיים אנחנו נכליל את כולנו בדבר הזה.

מיכל שיר סגמן: תודה, אמרת דברים חשובים.

מיכל שיר סגמן: אולי שווה שנעשה בהמשך דיון בוועדה בנושא הזה.

לימור מגן תלם: גברתי היושבת-ראש, אני אגב הגשתי כבר הצעת חוק.

לימור מגן תלם: בדיוק אמרתי פה לחבר הכנסת רון כץ שאני אשמח אם הוא יצטרף אלי, להסדיר את הנושא של סוכן הדוגמניות ברישיון.

לימור מגן תלם: אני אשמח באמת אם רון כץ יצטרף אלי ואם תהיה גם של יושבת-הראש כדי שנקדם את זה.

רון כץ: בשמחה.

מיכל שיר סגמן: אופיר ואזנה סוכן דוגמניות.

מיכל שיר סגמן: לאחר מכן עורכת הדין טפת רייף קרבר.

אופיר ואזנה: באמת זיוה אמרה דברים נכונים.

אופיר ואזנה: היא חברתי למקצוע ואני מצטרף אליה.

אופיר ואזנה: יצא לנו לא פעם להיפגש על-מנת לקדם את כל עניין הרישיון לסוכני הדוגמניות.

אופיר ואזנה: אני אציג את עצמי.

אופיר ואזנה: אני אופיר מטי פור יו.

אופיר ואזנה: אני כבר 20 שנה בענף הזה ו-15 שנים מתוכם אני סוכן.

אופיר ואזנה: הועלו פה מספר דברים שלמעשה הם קצת מכלילים את כל הסוכנים וזה פוגע במקצוע שלנו.

אופיר ואזנה: בסופו של דבר, הריקושטים אנחנו סופגים אותם, הסוכנים שקיימים בתחום.

אופיר ואזנה: אלה שאתם מדברים עליהם בסופו של דבר הם כבר לא נמצאים בתחום בשלב מסוים.

אופיר ואזנה: הם מתאדים מהתחום הזה.

אופיר ואזנה: לגבי מה שרן העלה, אני חייב לציין שהרשתות החברתיות כמו וויינט, וואלה וכיוצא בזה, גם יכולות לעזור ולמנוע את הדברים האלה על-ידי זה שהם לא יתנו לאותם סוכני שוליים להקים את הבאנרים האלה שהוא מדבר עליהם, שמושכים את הילדים לכל הדברים האלה.

אופיר ואזנה: זה גם היבט כלכלי שמסתכלים עליהם מערכות האינטרנט למיניהן.

אופיר ואזנה: למעשה הם מקימים באנרים שמושכים את הילדים אליהם.

אופיר ואזנה: לגבי עניין שהעליתם של חושפנות והטרדות למיניהן, אני חושב שאצל הסוכנים שאני מכיר, אצל כל הקולגות שלי בתחום, נמצאים אנשים טובים.

אופיר ואזנה: עם כל זה שאנחנו מתחרים אחד בשני הם אנשים טובים.

אופיר ואזנה: בסופו של דבר, אני חושב שדווקא ברשת החברתית, אם זה אינסטגרם או פייסבוק, יש הרבה יותר הטרדות מיניות והרבה יותר חושפנות מאשר בתעשייה שלנו.

אופיר ואזנה: אני חושב שדווקא התעשייה שלנו בישראל היא תעשייה יחסית סולידית ביחס לעולם כולו.

אופיר ואזנה: כן אנחנו מתייחסים בכבוד לדוגמניות, לדוגמנים, לילדים.

אופיר ואזנה: מקרה של סוכן אחד הפך את כל התחום הזה למשהו שהוא לא כל-כך טוב.

אופיר ואזנה: זה קצת חורה לי לשמוע את כל הדברים האלה כי אנחנו כל-כך הרבה זמן בתחום הזה וזה מצער מאוד שהדברים כך מוצגים.

מיכל שיר סגמן: הדברים מוצגים מאחר ויש מקרים וזה לא אחד או שניים.

מיכל שיר סגמן: אם זאת לא היתה הופכת להיות סוג של תופעה כנראה שלא פה בכנסת על-מנת לתקן אותה.

מיכל שיר סגמן: אנחנו כמובן חלילה לא מצביעים על-כך שכל סוכנויות הדוגמניות פועלים באופן הזה, חלילה וחס.

מיכל שיר סגמן: לכן גם קיבלתם את זכות הדיבור כדי לסנגר על המקצוע שלכם.

מיכל שיר סגמן: לחלוטין זה לא המקרה.

מיכל שיר סגמן: עם זאת, בכל מקצוע שבו יש אנשים ישרים וטובים שפועלים כראוי, יש גם הרבה חאפרים והרבה מאוד אנשים לא טובים שמנצלים את הבמה הזאת.

מיכל שיר סגמן: ברגע שזאת הופכת להיות תופעה וילדים, קטינים ואנשים נפגעים, מחובתה של הכנסת גם לקיים על זה דיון ובוודאי לעשות תיקוני חקיקה.

מיכל שיר סגמן: זאת העבודה שלנו.

מיכל שיר סגמן: בשביל זה אנחנו כאן, כדי להגן על האזרחים.

מיכל שיר סגמן: עורכת דין טפת רייף קרבר, איגוד מרכזי הסיוע.

מיכל שיר סגמן: ברוכים הבאים, את החלפת את איילת.

מיכל שיר סגמן: המון בהצלחה בתפקיד אתם עושים עבודת קודש.

טפת רייף-קרבר: תודה רבה.

טפת רייף-קרבר: אני לא אחזור על הדברים החשובים שחבריי פה אמרו אבל אנחנו מבינים כמה עולם הפרסום והדוגמנות מהווה קרקע פורייה לניצול ולפגיעות מיניות.

טפת רייף-קרבר: השאלה שלנו היא, האם זה שההורים יתנו הסכמה בכתב יספיק לזה שלא יהיו פגיעות מיניות וניצול במרחב של הסט?

טפת רייף-קרבר: אנחנו מאוד מאוד בעד האמנה שהיועצת המשפטית הסבירה עליה.

טפת רייף-קרבר: השאלה, האם יש לאמנה הזאת שיניים?

טפת רייף-קרבר: ברגע שזה לא נכנס לחקיקה, האם יש לזה שיניים וזה יעבוד והסוכנים באמת מקיימים את האמנה וממנים ממונה על הסט שאפשר לפנות אליו אם יש איזו בעיה.

טפת רייף-קרבר: השאלה אם לא צריך כן לחייב את ההורים להצטרף וללוות את הילדים לאודישנים?

טפת רייף-קרבר: אנחנו רואים ושמענו כמה פגיעות מיניות קורות בעולם הזה ובתחום הזה.

טפת רייף-קרבר: השאלה, האם לא צריך לחייב בעצם ליווי של הורים.

טפת רייף-קרבר: לחילופין, את הנושא של הממונה להכניס לחקיקה.

מיכל שיר סגמן: דוברת אחרונה לפני משרדי הממשלה, פרופסור יעל לצר מאוניברסיטת חיפה.

מיכל שיר סגמן: לא נמצאת, אנחנו ממשיכים.

מיכל שיר סגמן: נועם הרחול מהנוער העובד והלומד.

מיכל שיר סגמן: לאחר מכן מועצת התלמידים והנוער, מאיה כהן.

מיכל שיר סגמן: אנחנו חייבים להתקדם כי זמננו קצר.

נעם הרחול: אני מהסתדרות הנוער העובד והלומד.

נעם הרחול: אני רוצה לדבר קצת דווקא על עניין הזכויות בעובדה.

נעם הרחול: מה שרן העלה, אני גם נפגשתי איתו בשנה שעברה לאחר שהגיע אלינו איזה מקרה של נערה שטענה שלא קיבלה שכר מינימום מחברות התיווך.

נעם הרחול: התחלתי לדבר עם כל מיני נערות שעבדו שם ושהבטיחו להן כל מיני דברים אלה ואחרים.

נעם הרחול: גם קראתי את החוזים שהם חתמו עליהם.

נעם הרחול: הם חותמים על חוזה שבו הן צריכות להביא עמלה של 25% מהכסף שהן מקבלות.

מיכל שיר סגמן: נועם, את צודקת.

מיכל שיר סגמן: זה עוול אבל זה לא הדיון ולא הצעת החוק.

נעם הרחול: נכון, אני מבינה.

נעם הרחול: אני רק מדגישה את עניין תנאי העבודה וגם את זה שהם לא מקבלים שכר מינימום ומחתימים אותם על חוזים שבהם אין קשר בין עובד למעביד.

מיכל שיר סגמן: שוב, את צודקת רק שזה לא החוק.

מיכל שיר סגמן: אנחנו כאן בדיוק על חוק.

מיכל שיר סגמן: אנחנו פה בדיון מאוד ספציפי.

מיכל שיר סגמן: מאיה כהן, מועצת תלמידים.

מאיה כהן: אני נציגת מועצת התלמידים הארצית ותלמידת כיתה יב'.

מאיה כהן: הייתי רוצה להתייחס להיבט שפחות דובר פה וזה ההיבט הרגשי של הנוער.

מאיה כהן: אנחנו בני הנוער בגיל הזה נעים אחרי חלום שנרקם במוח שלנו לאורך השנים.

מאיה כהן: אני מאמינה שסוכן שיזהה בן נוער ללא אפוטרופוס עשוי להגדיל את החלום הזה ולתאר אותו במושגים הרבה יותר ורודים ונוצצים עד כדי מנותקים מהמציאות, מבלי לקחת בחשבון את מחיר האכזבה הנפשית של אותו נער ונערה.

מאיה כהן: בגלל זה, גם בגילאים 15 ו-16 חשוב שינכחו בפגישות עם הסוכנים גם ההורים והמבוגרים כדי באמת לשמור על הילד עם רגליים על הקרקע.

מאיה כהן: זה עניין מאוד חשוב שצריכים לשים עליו.

מאיה כהן: כל זה מעבר לפן המיני ולפן העסקי.

מיכל שיר סגמן: אתם מדברים על זה במועצת התלמידים?

מיכל שיר סגמן: מעבירים את זה לבתי הספר?

מיכל שיר סגמן: אולי להעלות מודעות של בני נוער?

מאיה כהן: אני יכולה להגיד ממה שאני רואה.

מאיה כהן: בזמן האחרון אנחנו רואים עוד ועוד מקרים של בני נוער שמנסים לפרוץ בעולם הזה.

מאיה כהן: הולכים כל יום לאודישנים, מפסידים בית ספר, עם כל הנהלים ועם כל הכללים.

מאיה כהן: התלמידים והתלמידות שזה החלום שלהם, לא מגיעים לבית הספר אם יש אודישן או יש צילומים למשהו כזה או אחר.

מאיה כהן: כן יש דיבורים על זה, כן יש שיחות עם מחנכים בשיעורי חינוך.

מאיה כהן: זה משהו שאנחנו הבאנו מטעמנו וזה לא במערכת החינוך בצורה כזאת האחרת אבל זה נושא שמאוד חשוב להתייחס אליו ולהשאיר את הילדים עם הרגליים על הקרקע כדי שלא ייפגעו בהמשך והם יצטרכו ללכת לטיפולים פסיכולוגיים ונפשיים וכל ההפרעות שיכולות להיגרם כתוצאה מזה שאתה ממצה את עצמך ומגשים את החלום.

מיכל שיר סגמן: תודה רבה.

רון כץ: דברים חשובים.

מיכל שיר סגמן: תדעו לכם שמועצות התלמידים תמיד מדברים ובדרך-כלל יש להם את היכולת להעביר בתמצות דיון של שעה שלמה.

מיכל שיר סגמן: זה פשוט מדהים לראות את זה בכל פעם מחדש.

מיכל שיר סגמן: יישר כוח.

מאיה כהן: תודה רבה.

תמי סלע: בהקשר הזה רציתי לומר שיש חוזר של מנכ"ל משרד החינוך בהקשר הזה, שכן מדבר על החשיבות לדבר על התופעה וגם לחשוף את המורים והמנהלים לעניין הזה כדי שזה ידובר בכיתות.

תמי סלע: אני לא יודעת עד כמה זה נאכף.

רון כץ: אני יכול לומר שהייתי ראש מנהל החינוך בעיר גדולה ואני לא מכיר מקרים שמישהו יישם את זה.

תמי סלע: יש איסור כניסה של סוכנים למוסדות החינוך, אולי על זה כן.

תמי סלע: כנראה לגבי העלאת המודעות בשיעורי כישורי חיים - - -

רון כץ: הבעיה שהרשתות החברתיות פתחו להן נישה, שהם פשוט מזמינים אותם אליהם הביתה.

רון כץ: זאת הבעיה.

רון כץ: ככה גם נולד כל הסיפור הזה.

מיכל שיר סגמן: בוא נגיד את זה ככה.

מיכל שיר סגמן: העובדה שיש משרד בתוך בית - - -

רון כץ: זאת פרקטיקה מקובל, זה מה שהזוי.

לין פאר: זה גם לא בדיוק ידוע.

רון כץ: אף אחד לא יודע, אתה מקבל כתובת.

לין פאר: את רואה בעצם מולך בניין מאוד גדול.

לין פאר: אין לך מושג.

לין פאר: אני בזמנו לא ידעתי אם זה משרד או בית.

לין פאר: מבחינתי זה משרד.

לין פאר: אני באה לאודישן במשרד ואז מתפלאת.

מיכל שיר סגמן: צביקה גוטליב מאיגוד המפיקים.

מיכל שיר סגמן: דובר אחרון ואנחנו עוברים למשרדי הממשלה.

צביקה גוטליב: אני מודה לכם על הדיון החשוב הזה.

צביקה גוטליב: אנחנו מכירים קולנוע, טלוויזיה ופרסומות כולנו חושבים שזה מאוד חשוב.

צביקה גוטליב: לכולנו יש ילדים ואנחנו חושבים שמאוד חשוב לשמור עליהם ולהגן עליהם.

צביקה גוטליב: השילוב של הורים והצורך שהם יגיעו לאודישנים הוא מאוד חשוב.

צביקה גוטליב: אצלנו בתעשייה, לפחות האודישנים מתקיימים על-ידי מלהקות נשים.

צביקה גוטליב: כמעט אף פעם לא בן אדם אחד באירוע כזה.

צביקה גוטליב: חשוב להבין שיש הרבה הפקות ופרסומות ודברים כאלה שבהם משתתפים ילדים בני 15 עד 17 וכן צריך להכניס את ההורים כי נורא חשוב לשמור על הילדים.

צביקה גוטליב: מצד שני, לא להכניס את הבירוקרטיה של אישור משרד הכלכלה, אישור משרד כזה או אחר.

צביקה גוטליב: זה מסרבל לחלוטין את העבודה על הפקות.

צביקה גוטליב: לשמור על הילדים זה מאוד חשוב אבל בואו נשאיר את הבירוקרטיה מחוץ לזה כי זה מאוד מסרבל.

צביקה גוטליב: בקשה אחת קטנה כל הכבוד ויישר כוח על היוזמה הזאת ועל הצעת החוק.

מיכל שיר סגמן: נעבור למשרד הכלכלה, אורטל אהרוני בבקשה.

אורטל אהרוני: בוקר טוב לכולם.

אורטל אהרוני: משרד הכלכלה מברך על ההצעה בכל מה שקשור לליווי ההורי.

אורטל אהרוני: אני יכולה להגיד לכם שהיום אני מכהנת כראש תחום חוק עבודת הנוער ואני אחראית למעשה על כל מה שקשור לבחינת היתרים להעסקת ילדים, בין אם זה בהופעות, בין אם זה בפרסומות וכמובן בתיווך ילדים.

אורטל אהרוני: אני מכירה את החברים ששוחחו איתנו, גם אופיר וגם זיוה.

אורטל אהרוני: מדובר בסוכנויות נורמטיביות.

אורטל אהרוני: בעלי סוכנויות שישבו אצלי במשרד.

אורטל אהרוני: אני אתן לכם סקירה מהירה על מה שקורה היום כדי שתבינו את החקיקה הקיימת.

אורטל אהרוני: נכון להיום, בכל מה שקשור לעד גיל 15, משרד העבודה קורא לסוכן החדש.

אורטל אהרוני: אני יושבת איתו, מסבירה לו את הנהלים ומה מותר ומה אסור.

אורטל אהרוני: עוד לפני כן בודקת את הרישום הפלילי שלו כדי לוודא שאין חלילה איזו מגבלה.

אורטל אהרוני: מקבלת את התשובה מהמשטרה.

אורטל אהרוני: במהלך השיח מסבירה לו את גבולות הגזרה, מה מותר ומה אסור ואז הוא מתחיל בייצוג ילדים.

אורטל אהרוני: ייצוג ילדים זה החלק הראשוני.

אורטל אהרוני: הסוכן בעצם מקבל היתר לתווך את הילד.

אורטל אהרוני: יש היתר נוסף שאנחנו אחראים עליו שזה נקרא היתר העסקה.

אורטל אהרוני: היתר העסקה הוא ההיתר שמבקש מאיתנו המעסיק, בעל התאגיד או בעל חברת הפרסום או בעל חברת ההפקה.

אורטל אהרוני: אני חייבת להגיד שאני מכירה את צביקה באופן אישי.

אורטל אהרוני: מדובר בסך הכול בשוק נורמטיבי.

אורטל אהרוני: זה חברים שמעוניינים להעסיק ילדים.

אורטל אהרוני: אני מגיעה לשטח, אני רואה את הילדים שמופיעים בפרסומות ואני רואה את ההורים שמתלווים אליהם.

אורטל אהרוני: אני תמיד מוודאה שזה לא על חשבון שעות לימודים.

אורטל אהרוני: אנחנו מאוד מקפידים על זה.

אורטל אהרוני: עוד לפני שאני יוצאת לשטח אני מקבלת הרי את המסמכים כי מבקשים מאיתנו היתר.

אורטל אהרוני: אנחנו מוודאים מה הם שעות ההגעה.

אורטל אהרוני: לדוגמה, כתוב שילד צריך להגיעה בשעה 11 ואני רואה שזה לא ילד בן 4 בגן, אז אני אומרת ומעירה וכמובן הם צריכים לשנות בהתאם את הדברים.

אורטל אהרוני: אז סך הכול בגדול חשוב לציין שמדובר בשוק נורמטיבי.

אורטל אהרוני: הליווי ההורי הוא ליווי מאוד חשוב.

מיכל שיר סגמן: את מדברת פה עד גיל 15.

אורטל אהרוני: נכון.

מיכל שיר סגמן: יש לנו נתונים כמה ילדים עד גיל 15 מיוצגים בסוכנויות?

אורטל אהרוני: אני יכולה לתת לך נתונים.

אורטל אהרוני: שנת 2020-2021 היתה שנת קורונה.

אורטל אהרוני: אני יכולה להגיד לכם שבשנת 2021 קיבלו 2,364 ילדים היתרים לכ-35 סוכנויות.

רון כץ: ב-2019?

אורטל אהרוני: ב-2019, שזה שנה לפני הקורונה, המספר היה 36 סוכנויות שקיבלו 1,383 היתרי תיווך.

אורטל אהרוני: אבל היתרי העסקה היו מוכפלים.

אורטל אהרוני: זאת אומרת, העסקה של הילדים בפרסומות ובהפקות בעקבות הקורונה כמובן המקרים ירדו.

אורטל אהרוני: סך הכול מדובר באנשים שחייבים להגיע אלי למשרד.

אורטל אהרוני: הם נפגשים איתנו, מקבלים את גבולות הגזרה ויודעים מה מותר ומה אסור.

אורטל אהרוני: אני יכולה להגיד לכם שמבחינת נתונים, אני עובדת היום מול כ-67 סוכנויות שמוזנות אצלנו במערכת.

אורטל אהרוני: הסוכנויות האלה גם כוללות אימהות - - -

מיכל שיר סגמן: איך אותו ילד או ההורה יודע אם יש היתר לאותו אדם?

מיכל שיר סגמן: אולי הוא עובד בלי היתר ואף אחד לא יודע?

אורטל אהרוני: מי שאמור לעצור אותו זה המעסיק.

אורטל אהרוני: בעצם אני קוראת לסוכנים סוג של שגרירים.

אורטל אהרוני: זאת אומרת, אם עכשיו יש מעסיק שמעוניין להעסיק ילד, אני שואלת אותו בהגשת הבקשה, איך ליהקת את הילד?

מיכל שיר סגמן: את צודקת אבל אנחנו מדברים פה עוד לפני שזה מגיע לאיזה סוג של מעסיק.

מיכל שיר סגמן: ילד בא לאודישנים, אנחנו דיברנו על זה.

מיכל שיר סגמן: אחר-כך זה בוק ובוק שעולה כסף.

מיכל שיר סגמן: איפה ואיפה המעסיק?

מיכל שיר סגמן: אין בכלל כוונה לחבר אותו למעסיק.

מיכל שיר סגמן: אין מעסיק שם בסוף הדרך.

אורטל אהרוני: יש כמובן אפשרות להסתכל באינטרנט.

אורטל אהרוני: גם אני אימא לילדים ואם אני הייתי במקום הזה, הייתי מסתכלת באינטרנט ובודקת מה מותר ומה אסור.

אורטל אהרוני: מי נמצא כרגע עם היתרים.

אורטל אהרוני: אפשר לדעת מי נמצא עם היתרים.

אורטל אהרוני: ברגע שהסוכנים מגיעים אלינו, הם אמורים לעבוד בהתאם לדרישות ולתקנות.

תמי סלע: יש אכיפה?

תמי סלע: יש עיצומים כספיים?

מיכל שיר סגמן: יש מישהו שעובד בלי היתר, לא הגעתם אליו, אין שום דבר.

מיכל שיר סגמן: זאת התחזות?

תמי סלע: בואו נזכור, הכול עד גיל 15.

תמי סלע: אני לא יודעת למה לאור מה ששמענו פה וההצעות המקוריות, היתה התנגדות כל-כך גדולה בעצם להחיל את המנגנון המסודר עד לגיל קצת יותר בוגר?

רון כץ: זה כמו הילד הטוב בכיתה.

רון כץ: בעצם, על מי הרגולציה הזאת חלה?

רון כץ: על הטובים.

רון כץ: זאת הבעיה.

רון כץ: היא אמורה לחול על כולם אבל בסוף היא חלה על הטובים.

רון כץ: זיוה כזאת שישבה אצלי אז היא באמת עברה את התהליך והיא מוכרת והכול בסדר.

רון כץ: דווקא החאפרים לא מגיעים אליך.

רון כץ: הם אלו שיפרסמו את המודעה באינטרנט והם אלו שיעשו אודישנים.

רון כץ: הם בדיוק המקרים שאנחנו רוצים למנוע.

רון כץ: שם אנחנו צריכים להיות יצירתיים.

אורטל אהרוני: אלה המקרים שהגיעו לאגף האכיפה הפלילי.

אורטל אהרוני: היו לנו כבר כמה מקרים.

אורטל אהרוני: אני חושבת שאני לא יכולה לתת את הנתונים כי זה בהליכי חקירה.

אורטל אהרוני: כשאנחנו מקבלים תלונות, יש לנו יחידה שעוסקת בתלונות.

אורטל אהרוני: אנחנו מעבירים את זה.

רון כץ: היא מפורסמת?

רון כץ: המספר מפורסם, יודעים איך לפנות אליהם?

רון כץ: היחידה הזאת זה משהו נגיש?

אורטל אהרוני: בוודאי.

אורטל אהרוני: נמצאים באתר משרד הכלכלה.

אורטל אהרוני: הם יכולים להגיע אלינו ומגיעים אלינו לא מעט.

אורטל אהרוני: תראה, יש הבדל בין סוכן שהוא קיים במערכת והוא מבצע עבירה.

אורטל אהרוני: למשל, לגבות כספים שלא כדין או לייצג ילד ללא היתר תיווך.

אורטל אהרוני: באותם מקרים מתבצע הליך של שימוע.

אורטל אהרוני: אני בעצם משמעת אותו על כך שהוא לא עמד בתקנות.

אורטל אהרוני: ההבדל השני הוא, שיש לנו סוכנים שאין להם בכלל היתר, כמו שציינת.

אורטל אהרוני: באותם אנשים אני לא יכולה לטפל.

אורטל אהרוני: יש לנו את אגף האכיפה שיכול לקבל את המידע וכמובן להתחיל בהליך חקירה.

תמי סלע: עושים גם פעולות אכיפה יזומות או רק כשמגיעה תלונה?

מיכל שיר סגמן: אני חושבת שזה השלב לשאול את 105 שגם נמצאים איתנו בזום.

מיכל שיר סגמן: לשאול אותם אם הם מקבלים פניות.

אורטל אהרוני: לגבי האכיפה היזומה, אני יכולה להגיד לכם שהשנה כיעד ל-2022 אני עושה פגישות יזומות נוספות עם כל המתווכים, על אף שהם כבר היו אצלי במשרד.

אורטל אהרוני: חלקם יגיעו אלי למשרד כשהמטרה היא כן להגיע אליהם.

אורטל אהרוני: העניין הזה של המשרד בבית זה משהו שקורה.

אורטל אהרוני: גם תקופת הקורונה פתחה את הצוהר הזה בתחומים ובמקצועות שונים ומגוונים.

אורטל אהרוני: אז כן יוצא מצב.

אורטל אהרוני: יש לי סוכנת, מבלי לתת את שמה, שהיא אחות בבית חולים, עובדת נורמטיבית בבית חולים ובמקביל, בכובע השני שלה, היא גם סוכנת ילדים.

אורטל אהרוני: היא סוכנת שעובדת כדין.

אורטל אהרוני: אנחנו מבצעים אכיפה יזומה, אנחנו מבצעים המון הסברה, המון שיחות.

אורטל אהרוני: יש המון אגרות שאנחנו שולחים לסוכנים עם נקודות כאלה ואחרות.

אורטל אהרוני: אני חושבת שהעניין של הליווי ההורי זה משהו שיכול לעזור.

מיכל שיר סגמן: אבל הורדתם את הסעיף של הליווי ההורי.

מיכל שיר סגמן: אנחנו לא מדברים פה על ליווי הורי.

מיכל שיר סגמן: הורדתם את הסעיף של הליווי ההורי, אתם משרד הכלכלה.

מיכל שיר סגמן: אנחנו מדברים כרגע על אישור הורי ולא על ליווי הורי.

תמי סלע: זה הממשלה, אני לא יודעת מי.

רון כץ: כלכלה היו בעד.

מיכל שיר סגמן: ליווי בפועל היתה התנגדות.

מיכל שיר סגמן: אני רוצה לשאול את 105 אם יש פניות בנושא הזה?

מיכל שיר סגמן: נאוה אביגדור, בבקשה.

מיכל שיר סגמן: היא לא מחוברת.

מאיר דוד: אני ראש מנהל אכיפה והסברה במשרד הכלכלה.

מאיר דוד: בוקר טוב לכולם, תודה רבה על זכות הדיבור.

מאיר דוד: אני עם קורונה ובגלל זה לא הגעתי.

מאיר דוד: בהמשך למה שאורטל אמרה.

מאיר דוד: שאלתם לגבי אכיפה.

מאיר דוד: אנחנו עושים השנה אכיפה יזומה.

מאיר דוד: תכננו בתוכנית עבודה לעשות אכיפה יזומה בנושא של המתווכים.

מאיר דוד: אנחנו גם כן נצטרך ונשמח לקבל מכל המתווכים הנורמטיביים ומכאלה שיש להם מידע על מתווכים לא חוקיים או מתווכים שפועלים שלא כדין, להעביר אלינו תלונות ומידע כדי שאנחנו נגיע אליהם ונטיל עליהם את הקנסות שקבועים בחוק הגברת האכיפה.

מאיר דוד: לעניין מחויבות נוכחות הורית.

מאיר דוד: זה נכון שאנחנו לא רצינו שתהיה חובת נוכחות הורים אבל הזכות של ההורה להיות מלווה היא תמיד.

מאיר דוד: למה לא חייבנו שתהיה נוכחות?

מאיר דוד: כי לא כל ההורים יכולים ללוות את הילדים שלהם.

מאיר דוד: יכולים להיות ילדים מאוד טובים, מאוד מוכשרים ומוצלחים שיכולים לקבל עבודה אבל ההורה לא יוכל ללוות אותם והם יפלו מהתחום הזה.

מאיר דוד: אנחנו לא רוצים שמישהו פה ייפול ולא יוכל לנצל את ההזדמנות.

מאיר דוד: לכן אמרנו שתהיה פה הסכמה.

מאיר דוד: כמובן שהורה שרוצה להצטרף מוזמן.

מאיר דוד: אני כהורה מצטרף לכל פעילות של הבן שלי.

מאיר דוד: יש לי ילד בן 17, שחקן כדורגל, כל אימון אני נמצא.

מיכל שיר סגמן: אנחנו באים להגן על אלה שההורים שלהם נלהבים, מאוד רוצים, אולי זאת הזדמנות כלכלית.

מיכל שיר סגמן: אנחנו שומעים פה רק את הפאסיבי.

מיכל שיר סגמן: אני רוצה לדעת איפה אתם אקטיביים.

מיכל שיר סגמן: מה אתם עושים בפועל כדי לחפש, כדי למצוא, כדי למנוע?

רון כץ: השאלה גם כמה מצאו.

מיכל שיר סגמן: יש הבדל בגישה.

מיכל שיר סגמן: אני לא שומעת את הגישה עם השיניים שאומרת שעכשיו אנחנו מחפשים.

מיכל שיר סגמן: כשאנחנו אומרים אכיפה, אני מחפשת את אלה שלא רשומים.

מיכל שיר סגמן: אני מחפשת את אלה שהם מסוכנים.

מיכל שיר סגמן: אני מבין שיש את התופעה הזאת בשוק ואני בא למגר אותה.

מיכל שיר סגמן: אני לא שומעת את זה פה.

רון כץ: גם מאוד קל למצוא אותם.

רון כץ: הם גם מפרסמים כי הילדים מגיעים אליהם איכשהו.

מאיר דוד: השנה נעשה אכיפה יזומה.

מאיר דוד: אנחנו ניזום את האכיפה בנושא הזה ונחפש את אותם סוכנים.

רון כץ: האם יזמתם בעבר?

רון כץ: אם כן, כמה הועמדו לדין מאכיפה יזומה?

מאיר דוד: לא, בעבר לא יזמנו את האכיפה.

מאיר דוד: אני הכנסתי את זה השנה בתוכנית העבודה שזה כן ייכנס לאכיפה יזומה.

מאיר דוד: היו בעבר העמדה לדין אבל אני לא יודע להגיד כמה.

מאיר דוד: אני זוכר מקרה אחד אבל אני לא רוצה להגיד כמה.

מאיר דוד: אנחנו השנה כן ניזום.

מאיר דוד: שוב פעם, כמו שאמר רן בוקר.

מאיר דוד: יש הרבה מאוד פעולות שנראות לא חוקיות אבל הן חוקיות.

מאיר דוד: צריך להבין, לא כל הפעולות לא כשרות ולא חוקיות.

מאיר דוד: לגבי מה שדיברה אמרה, אנחנו גם מנסים.

מאיר דוד: אנחנו כנראה השנה הולכים לבחון את הנושא של רישום ומרשם למתווכים, שלא כל אחד יוכל לפעול.

מיכל שיר סגמן: גם מעל גיל 15, כן?

מאיר דוד: כן.

מאיר דוד: שיהיה רישום מפורסם.

מאיר דוד: זאת אומר, מי שיעסוק בתיווך יהיה רשום וזה ללא קשר לגיל.

רון כץ: אין היום מרשם מפורסם?

רון כץ: אי אפשר להיכנס לאינטרנט ולראות למי יש רישיון?

מאיר דוד: יש לך היתר.

רון כץ: אבל אפשר למצוא אותו?

רון כץ: יש רשימה באתר של משרד הכלכלה?

אורטל אהרוני: לא.

רון כץ: למה?

מאיר דוד: אנחנו נבחן את הנושא ואולי לפרסם את ההיתרים ואז אפשר יהיה לדעת מי קיבל היתרים.

מאיר דוד: זה משהו שאפשר לעשות.

מאיר דוד: אנחנו נבחן.

מיכל שיר סגמן: אבל אם הציבור לא יידע את הדברים האלה אז יכולים להיות היתרים, רישיון, המון דברים נורא יפים ונחמדים אבל הם יישארו בתוך החדר.

מיכל שיר סגמן: הציבור לא עובד בשביל המדינה, המדינה עובדת בשביל הציבור.

מיכל שיר סגמן: לפעמים יש קצת בלבול, חושבים שהציבור עובד בשביל המדינה.

מיכל שיר סגמן: צריך להנגיש את המידע הזה.

מיכל שיר סגמן: הרבה פעמים על-ידי אכיפה פעילה ואקטיבית, מצד אחד, ומצד שני, הנגשת החומר.

מיכל שיר סגמן: הנגשה, להסביר.

מיכל שיר סגמן: זה יכול למנוע הרבה מאוד דברים.

מאיר דוד: אנחנו נבחן איך מפרסמים את ההיתרים האלה לכל הציבור.

מאיר דוד: את צודקת, שכל הציבור יוכל לדעת.

מאיר דוד: נושא אחרון, לגבי מה שזיוה ציינה.

מאיר דוד: הסדרת כלל היישום של מתווכים.

מאיר דוד: זה משהו שצריך לבחון אותו בהיבט הרבה יותר רחב.

מאיר דוד: לא בהיבט של עבודת הנוער אלא בכלל מהו העיסוק של מתווך, מי הוא מתווך, מה מותר לו ומה אסור לו ללא קשר לתחום עבודת נוער ספציפית.

מאיר דוד: אני מבין שמתווכים יכולים להיות בכל הגילאים ובכל התחומים ולכן זה משהו שצריך לבחון אותו בצורה יותר רחבה.

מאיר דוד: אני מסכים עאם הדבר הזה.

מיכל שיר סגמן: תודה רבה.

מיכל שיר סגמן: משרד המשפטים, עורכת הדין ליאת יעקובוביץ.

ליאת יעקובוביץ: תודה רבה ליושבת-ראש הוועדה ולחברי הכנסת הנמצאים על קידום הצעת חוק חשובה זאת.

ליאת יעקובוביץ: אני רוצה להעיר קודם הערה כללית.

ליאת יעקובוביץ: היה נוסח שאנחנו גיבשנו בעקבות אותן התניות לקידום חקיקה של ועדת שרים.

ליאת יעקובוביץ: בהצעת החוק שבפנינו יש שתי נקודות שבהן יש בה שוני מהחלטת ועדת שרים.

ליאת יעקובוביץ: אחד, הרחבה להופעת פרסום ולא רק לדוגמנות.

ליאת יעקובוביץ: שנית, ועדת שרים רצתה שזה יהיה גם מנגנון של אישור טלפוני, כלומר בעל-פה, וכאן ברירת המחדל זה אישור בכתב באמצעות טופס מובנה.

ליאת יעקובוביץ: לעניין שני הדברים הללו, הצעת החוק אמורה לחזור לדיון בוועדת שרים לקראת קריאה ראשונה.

ליאת יעקובוביץ: לעניין שני הדברים האלה כמובן נציין בפני ועדת שרים את המלצות הוועדה.

ליאת יעקובוביץ: היא תתכנס ותחליט לעניין השינויים האלה מהתניות שהיא אמרה.

ליאת יעקובוביץ: במובן הזה, ככל שוועדת שרים אכן תרצה לאשר את השינויים שהוועדה המליצה והייעוץ המשפטי ניסח, יש לנו הערות פרטניות לעניין הטופס המובנה שבהם נרצה לדון בהמשך.

תמי סלע: אפשר יהיה לדון בהם בין הקריאה הראשונה לשנייה ושלישית.

ליאת יעקובוביץ: ככל שוועדת השרים תסכים, יש הערות שאנחנו רוצים להעיר.

ליאת יעקובוביץ: להעיר כבר הערה פרטנית לעניין נוסח או בהמשך?

מיכל שיר סגמן: נקריא את הנוסח עכשיו.

תמי סלע: מקריאה את הצעת החוק.

תמי סלע: "הצעת חוק עבודת הנוער (תיקון - עבודת נוער בהופעות פרסום), התשפ"ב-2022 הוספת סעיף 4א

תמי סלע: השתתפו נער מגיל 15 עד 17 בהופעת פרסום

תמי סלע: "הופעת פרסום" – הופעה לצורכי פרסום או צילומים לצורכי פרסום.

תמי סלע: , לרבות דגמון.

תמי סלע: (ב) מבלי לגרוע מהוראות סעיף 2 וסעיף 4 לא יעסיק אדם נער שמלאו לו חמש עשרה שנה וטרם מלאו לו שבע עשרה שנים בהופעת פרסום, אלא לאחר קבלת הסכמתו של ההורה להעסקת הנער.

תמי סלע: ההסכמה תינתן בהתאם לטופס שבתוספת השלישית.

תמי סלע: להעסקה בהופעת פרסום או לתיווך להעסקה בהופעת פרסום, לפי העניין, ובליווי תעודה מזהה של ההורה.

ליאת יעקובוביץ: אני רוצה להעיר לגבי סעיף קטן ג'.

ליאת יעקובוביץ: השמירה של לאורך כל תקופת העסקת הנוער היא לא מספיקה.

ליאת יעקובוביץ: אנחנו צריכים לעשות תקופת שמירה בהתאם לתקופת התיישנות של העבירה הפלילית שקבענו.

ליאת יעקובוביץ: בגלל שקבענו 61א(2) קנס של 5 שנים, צריך לעשות כאן, מתוך העסקה ל-5 שנים שמירה ולא רק לתקופת העסקה.

תמי סלע: זה היה הנוסח שהעברנו.

תמי סלע: אין התנגדות לתקן.

תמי סלע: 5 שנים מתום העסקה.

תמי סלע: מקריאה את הצעת החוק:

תמי סלע: (ה) הוראות סעיף זה יחולו בשינוים המחויבים על כל הפעולות הננקטות לשם תיווך או העסקה לרבות בשלבים המוקדמים להעסקה וכן בעת עריכת חזרות ומבחני במה.

תמי סלע: "

תמי סלע: תיקון סעיף 29א

תמי סלע: הוספת סעיף 33ד1

העיקרי יבוא: איסור העסקת נער בהופעת פרסום ללא הסכמת הורה.

העיקרי יבוא: יש פה תיקונים והתאמות שמוסיפים בעצם את העבירה הפלילית – ת.ס.

העיקרי יבוא: תיקון סעיף 33ה

העיקרי יבוא: תיקון סעיף 33ו

העיקרי יבוא: תיקון סעיף 38

העיקרי יבוא: תיקון החוק להגברת האכיפה של דיני עבודה בעצם קובע עיצומים כספיים בסמכויות של מפקחים על העבירות האלה – ת.ס.

העיקרי יבוא: "תיקון החוק להגברת האכיפה של דיני עבודה

פרט יבוא: "(8א) העסקת נער בהופעת פרסום ללא הסכמת הורה בניגוד להוראת סעיף 4א לחוק עבודת הנוער".

פרט יבוא: הוספנו פה תוספת שלישית שהיא כוללת את הטפסים.

פרט יבוא: אני אקרא את אחד מהם, הוא בהתאמה גם לעניין התיווך – ת.ס.

פרט יבוא: "הוספת תוספת שלישית

השנייה יבוא: תוספת שלישית הסכמת ההורים או האפוטרופוס להעסקה בהופעת פרסום אנו ______

השנייה יבוא: הוריו או האפוטרופוס אם מונה של ______ מסכימים להעסקתו בהופעת פרסום אצל המעסיק, במקום ובמועדים המפורטים להלן: מועדי ההעסקה ___________________ תקופת ההעסקה ___________________ מקום ההעסקה ____________________ פרטי המעסיק ____________________ ידועות לנו הוראות חוק עבודת הנוער בעניין הופעות פרסום; באם היה היתר כי יכול להיות שזה גיל 16 ועד גיל 15 היה היתר, אז כן לציין – ת.ס: "במהלך השנה שקדמה להגשת בקשה זו הוגשה בקשה להיתר להעבדת הילד.

השנייה יבוא: " - - -

מיכל שיר סגמן: עדיין מגישים מחדש.

תמי סלע: לא.

תמי סלע: פה זה רק הסכמה.

תמי סלע: יכול להיות שהיה לו היתר קודם אז כדאי לדעת את המספר כי שם יש הסדרה הרבה יותר מפורטת וחתימה.

תמי סלע: אני רק אגיד שזה אותו נוסח, אז בעצם נמזג את הצעות החוק ואז נכין את ההצבעות שלנו.

תמי סלע: אחר-כך הצבעה על אישור.

תמי ברנע: המועצה לשלום הילד ביקשה להגיב וגם רן בוקר רצה להוסיף משהו.

מיכל שיר סגמן: מאוד בקצרה.

מיכל שיר סגמן: המועצה לשלום הילד, בבקשה.

נעם וילדר: אני אקצר ולא אחזור על הדברים.

נעם וילדר: אני רוצה לדבר על נושא של נושא המוגנות שעלה פה.

נעם וילדר: ענף הפרסום הוא מאוד מורכב, כמו שנאמר.

נעם וילדר: יש פה שיח עם הגוף ויש פה גבולות שיכולים להיטשטש.

נעם וילדר: במידה מסוימת זה די דומה למה שקורה בענף הספורט של ילדים מול המאמנים שלהם, שגם להם חשוב לרצות את המאמן.

נעם וילדר: גם שם יש נושאים שקשורים לגוף וגם שם הגבולות מטשטשים.

נעם וילדר: שם הותקנו תקנות שבין היתר ההוראות מדברות על ממונות מוגנות שזה התפקיד שלהן.

נעם וילדר: להיות שם, להושיט יד לילדים ולצוות ובאמת לסייע, לפקח, להעביר תלונות.

נעם וילדר: זה מודל ששווה ללמוד ממנו כי הפיילוט הזה התחיל.

נעם וילדר: שווה לחשוב על איך עושים השקה לדבר הזה גם במקרה הזה כי יש פה אלמנטים שמזכירים.

נעם וילדר: אני לא אחזור על שאר הדברים.

נעם וילדר: התכלית של החוק היא ראויה אבל כדי שהדבר הזה יהיה אפקטיבי צריך לפעול בכל החזיתות, אכיפה וממונות מוגנות והגדרת תפקיד הסוכן.

נעם וילדר: בהקשר של ממונות מוגנות זה באמת משהו שיכול לסייע בנושא הזה של ענף הספורט.

מיכל שיר סגמן: תודה רבה, הערה חשובה.

מיכל שיר סגמן: רן בוקר.

מיכל שיר סגמן: משפט אחרון, אנחנו חייבים לסיים את הדיון ועוד לא הצבענו.

רן בוקר: אני שומע פה פתאום את הצעת החוק ואני מבין שזאת הסכמה טופסית ולא נוכחות הורית.

רן בוקר: אם זה הדבר, אז תדעו שלא עשינו שום דבר ושכל הדיון הזה מיותר ואפשר ללכת הביתה בלי שום תוצאה.

רן בוקר: לא נחסוך שום פגיעה מינית מאף ילדה ונערה.

רן בוקר: לא נחסוך בזבוז כספים של אנשים מיעוטי יכולת לשם הגשמת החלום שלהם.

רן בוקר: אפשר פשוט לסגור הכול וללכת הביתה.

מיכל שיר סגמן: מדובר פה על הסכמה טופסית בצרוף של תעודת זהות של ההורה.

מיכל שיר סגמן: מדובר פה על רישום מסודר, מה שלא היה עד היום.

רן בוקר: לא עשינו שום דבר.

מיכל שיר סגמן: גם אם זה לא מאה אחוז, זה עדיין עוד צעד.

רן בוקר: לא.

רן בוקר: אם אנחנו באים לסתום חור בקיר עם דבק סלוטייפ, תגידו.

רן בוקר: אם אנחנו רוצים לעשות את זה עם טיח, תגידו.

רן בוקר: מה שאנחנו עושים עכשיו זה הצעת חוק שהיא לא רלוונטית.

רן בוקר: היא לא תתקן שום דבר.

רן בוקר: בזבוז זמן של המחוקק, בזבוז זמן שלכם.

רן בוקר: פשוט חבל על הזמן.

רן בוקר: הסכמה טופסית לא שווה שום דבר, בטח לא כשמדובר במפלצות כאלה.

רן בוקר: אני לא שם מירכאות, זה מפלצות שמנצלים חלומות של ילדים לשם הצלחה כלכלית שלהם.

מיכל שיר סגמן: רן, יכול להיות שיש עוד חקיקה שאפשר לעשות בנושא על-מנת למנוע.

רן בוקר: כן, אבל התחלנו מנוכחות הורית.

רן בוקר: איך הגענו לטופסית?

מיכל שיר סגמן: כי משרדי הממשלה כולם בלי אף יוצא מן הכלל התנגדו לזה.

רן בוקר: אוקי, התנגדו לזה.

רן בוקר: בסדר גמור, אז אנחנו לא נחסוך פגיעה.

רן בוקר: לצערנו שוב - - -

מיכל שיר סגמן: לא.

מיכל שיר סגמן: הם כן עשו איזה סוג של איזון מסוים.

מיכל שיר סגמן: הם אמרו טופס יחד עם תעודת זהות של ההורה.

מיכל שיר סגמן: זה פעם אחת.

רן בוקר: אז הילד יזייף את תעודת הזהות.

רן בוקר: אתם יודעים מה זה ילד שרוצה להגשים חלום?

רן בוקר: הוא מוכן לא ללכת לבית הספר, כמו שאמרה מאיה החמודה ממועצת התלמידים.

רן בוקר: ילד מוכן לעשות הכול.

רן בוקר: הוא גם מוכן לשבת על אימא שלו בראש ולשבת עליה כדי שהיא תבוא איתו.

רן בוקר: זה עדיין לא פתרון מושלם נוכחות הורית, אבל טופס זה לא שווה שום דבר.

רן בוקר: אני חייב להגיד לכם, חבל על הזמן שלי, חבל על הזמן שלכם.

רן בוקר: חבל שבכלל קידמתי את הצעת החוק הזאת.

רן בוקר: זה פשוט לעג לרש.

רן בוקר: זה לא יעזור לאף אחד מלבד פופוליזם שכאילו טיפלתם בנושא הזה.

רן בוקר: תחזירו את הצעת החוק הזאת לנוכחות הורית או אפוטרופוס, כי אחרת לא עשינו שום דבר.

רן בוקר: תודה.

מיכל שיר סגמן: תודה רן.

מיכל שיר סגמן: כשהצעת חוק עוברת, עוד לא אומרת שזאת הצעת החוק האחרונה בנושא.

מיכל שיר סגמן: יכול להיות גם שמעבר לנוכחות הורית כי משרדי הממשלה לא התנגדו לליווי הורי כי בא להם בלי שום היגיון.

מיכל שיר סגמן: היתה חשיבה והיה גם היגיון מאחורי הדברים.

מיכל שיר סגמן: אני מבינה את מה שאתה אומר ועם זאת, צריך לקחת בחשבון שזה עוד צעד אחד טוב שקורה בנושא הזה.

מיכל שיר סגמן: כפי הנראה גם לא הצעת החוק האחרונה כי אנחנו דיברנו כאן גם על רישיון.

מיכל שיר סגמן: אנחנו דיברנו כאן על יותר אכיפה.

מיכל שיר סגמן: דיברנו כאן אולי לשים ממונה או ממונה מלווה שיהיה בחדר, כמו שהיום א-אפשר להיכנס לגינקולוג מבלי שתהיה עוד מישהי בחדר ששומרת.

מיכל שיר סגמן: יש עוד הרבה מאוד דרכים למנוע את זה בחוקים שלא מדברים ספציפית על ליווי הורי.

רן בוקר: אני יכול להבין אולי למה משרדי הממשלה התנגדו לחובת נוכחות הורית כי להורים האלה באמת יש עבודה והם לא יכולים להגיע לפגישה.

רן בוקר: אבל תבינו, צריך לחשוב על פתרון אחר אולי.

מיכל שיר סגמן: לכן אני אומרת שזה לא בא במקום החוק הזה.

מיכל שיר סגמן: זה לא הופך את החוק הזה לחוק לא טוב.

מיכל שיר סגמן: זה הופך את החוק הזה לחוק טוב שלא פותר מאה אחוז מהבעיה.

מיכל שיר סגמן: הוא עכשיו פתר איקס.

רן בוקר: סליחה גברתי.

רן בוקר: אינני מחוקק ואינני חבר כנסת ואינני אדם שמבין גדול בחוקים, על אף שאני משפטן.

רן בוקר: החוק הזה לא שווה כלום ומוטב שלא יחוקק, זה הכול.

רן בוקר: אם אנחנו באים לטפל בפלסטר, אז לא צריך.

רן בוקר: פשוט לא צריך.

רן בוקר: באמת, אני מכיר מכל הלב ואני מכיר את הסיפורים.

רן בוקר: זה בוער בי ברמה שאת לא יכולה להבין כמה הסוכנים - - אחד הסוכנים אמר פה שלא מדובר בכולם.

רן בוקר: ברור שלא מדובר בכולם.

רן בוקר: יש פה שיטת פעולה נורא ברורה ונורא שקופה, שמנצלים בדיוק את האנשים המוחלשים במדינה שלנו.

רן בוקר: זה פשוט לא יאומן שהמחוקק דן על זה כבר כמה חודשים.

רן בוקר: יש עוד ועדות ועוד ועדות ובסוף מה עשינו?

רן בוקר: מה עשינו?

רן בוקר: הסכמה טופסית?

רן בוקר: תודה רבה.

מיכל שיר סגמן: רן, אני יכולה להבין את התסכול שלה.

מיכל שיר סגמן: אני יכולה להגיד לך שהרבה מאוד פעמים לחברי הכנסת יש תסכול מאוד גדול בעצמם כי אנחנו רוצים לפתור מאה אחוז מהבעיות.

מיכל שיר סגמן: האמן לי, שעוברים כאן, במיוחד בוועדה לזכויות הילד, דברים שגורמים לשיער שלך להלבין ביום.

מיכל שיר סגמן: אנחנו רוצים לפתור את כל הבעיות ומהר.

מיכל שיר סגמן: לפעמים העוגה של פתרון בעיה פשוט מורכבת מכמה חתיכות.

מיכל שיר סגמן: אם היינו עכשיו באים ופותרים בעיה אחרת, היית בא ואומר שבסוף כן צריך טופס הורי, גם אם לא ליווי.

מיכל שיר סגמן: אנחנו שמים ממונה אז ההורה לא יידע?

מיכל שיר סגמן: זאת אומרת, יכול להיות שאצלך בפירמידה הנושא הזה לפתור אותו הוא במקום העשירי ולא במקום הראשון כי אתה אומר שקודם כל צריך לפתור את מספר אחד.

מיכל שיר סגמן: אבל זה עדיין חלק מהעוגה.

מיכל שיר סגמן: זה חלק מסדרת חקיקה.

מיכל שיר סגמן: במקום שנעשה את זה בחקיקה אחת וזהו, כנראה שאנחנו נצטרך לעשות את זה בשיטת הסלמי.

מיכל שיר סגמן: לא נוח, יותר מתסכל, לוקח יותר זמן.

מיכל שיר סגמן: אתה יודע מה?

מיכל שיר סגמן: גם אם פתרנו את הבעיה של 5 בנות ולא של 50, גם עשינו משהו.

מיכל שיר סגמן: בהצעת החוק הבאה שנעשה, אולי לא ליווי הורי, אולי כן שיהיה נוכח מישהו בחדר, חובת נוכחות של צד שלישית, פתרת עוד.

מיכל שיר סגמן: בשלב הבא אולי תסדיר את זה ברישיון, פתרת עוד.

מיכל שיר סגמן: זאת אומרת, שיטת הסלמי בצעדים.

רן בוקר: זה נחמד בתיאוריה.

מיכל שיר סגמן: זה לא בתיאוריה, אנחנו בבית המחוקקים, זה מה שאנחנו עושים.

רן בוקר: כן, בסדר.

רן בוקר: אנחנו אומרים בתיאוריה שיטת הסלמי.

רן בוקר: אני רק אומר שבזמן הזה נפגעים עוד ועוד אנשים וזה אנשים שכבר לא יכולים להיפגע.

רן בוקר: אין להם שומן כלכלי, אין להם כסף.

רן בוקר: זה אנחנו מכניסים עוד בן אדם לברוך ואז מעמיקים עוד פערים בחברה ועוד פעם פערים בין הפריפריה למרכז.

מיכל שיר סגמן: אני מסכימה איתך שהצעת החוק הזאת לא פותרת מאה אחוז מהבעיה.

מיכל שיר סגמן: היא בהחלטת פותרת אחוזים ממנה.

רן בוקר: היא לא פותרת גם אחוז.

רן בוקר: גם אחוז היא לא פותרת.

מיכל שיר סגמן: לא יודעת לענות לך על זה.

מיכל שיר סגמן: אני לא חושבת.

רן בוקר: אני יזמתי אותה.

רן בוקר: אם הייתי יודע - - -

מיכל שיר סגמן: גם חברי הכנסת וגם משרדי הממשלה חושבים אחרת.

מיכל שיר סגמן: בואו נתקדם להצבעה.

תמי סלע: יש לי הצעה קטנה לנוסח.

תמי סלע: בטופס, בכל אופן, לצד זה שאומרים "ידועות להורים שחותמים הוראות חוק עבודת הנוער" אולי לכתוב במפורש "לרבות הזכות של הורה או בן משפחה בגיר ללוות את הנער בכל תקופת העסקה".

תמי סלע: לפחות הוא קורא את זה בטופס וזה מעלה למודעות שאם הוא רוצה ללוות הוא יכול.

רון כץ: אם נמליץ לוועדת שרים כן לחשוב על נוכחות אדם נוסף.

רון כץ: לא ליווי הורה, נוכחות צד שלישי בחדר.

רון כץ: אני בטוח שהשרה במשרד הכלכלה תצליח לקבל את הבשורה זאת ומשרד המשפטים - - -

מיכל שיר סגמן: כמו שלפעמים יש אצל רופאים.

מיכל שיר סגמן: דלת חייבת להישאר פתוחה, שתהיה עוד מישהי.

רון כץ: עוד מישהו בחדר.

רון כץ: זאת הצעה - - -

מיכל שיר סגמן: זה לא מישהו בחדר.

מיכל שיר סגמן: מישהו זאת מילה כללית.

מיכל שיר סגמן: מודדים לך בגד ים, אתה לא רוצה דלת פתוחה ושעשרה גברים יסתכלו עליך, מה לעשות?

רון כץ: ברור, מישהו מטעמך.

מיכל שיר סגמן: מלווה מטעם הילד.

רון כץ: עם זה כולם יכולים לחיות.

מיכל שיר סגמן: זאת יכולה להיות המזכירה שם לצורך העניין, עוד בן אדם.

רון כץ: בוגר מטעם הילד.

ליאת יעקובוביץ: לדעתי, "מטעם הילד" היתה בהצעת החוק המקורית והיתה התנגדות לזה בוועדת שרים.

רון כץ: התנגדות של משרד הכלכלה?

ליאת יעקובוביץ: ועדת שרים החליטה שהיא לא הולכת על ליווי.

רון כץ: אנחנו ממליצים לוועדת שרים לשקול את המינוח מטעם הילד.

רון כץ: אני אדאג להסביר את זה שוב למי שכנראה לא הבין את זה כמו שצריך.

מיכל שיר סגמן: אפשר אולי נוכחות מטעם הילד ו/או צד שלישי.

מיכל שיר סגמן: השאלה האם אפשר להגדיר אישה?

מיכל שיר סגמן: אני כן חושבת שחשוב שזאת תהיה אישה.

תמי סלע: זה שונה מהנוסח.

תמי סלע: כשאנחנו מצביעים ומאשרים נוסח, הנוסח צריך להיות ברור.

תמי סלע: אי-אפשר לומר או זה או זה, לפי מה שהם יסכימו.

תמי סלע: השאלה מה אתם רוצים.

תמי סלע: אתם רוצים לאשר משהו שבשלב זה היתה התנגדות אליו בוועדות שרים?

תמי סלע: זאת החלטה שלכם.

רון כץ: זה גם ככה חוזר אליהם.

מיכל שיר סגמן: הוא אומר שנאשר את הנוסח הזה, זה חוזר לוועדת שרים ואז הם יעשו את העבודה.

מיכל שיר סגמן: בסדר.

תמי סלע: בין ראשונה לשנייה ושלישית אם אפשר לשפר.

רון כץ: בכל מקרה הם ביקשו שזה יחזור אז בואו ננצל את המומנטום הזה.

רון כץ: אני מסכים עם מה שרן אומר.

רון כץ: אנחנו צריכים לעשות עוד מאמץ בנושא הזה.

רון כץ: אני לוקח על עצמי להסביר את הנושא כמו שצריך.

מיכל שיר סגמן: שוב אני אומרת.

מיכל שיר סגמן: יכול להיות שההתנגדות היא באמת לליווי הורי אבל אני חושבת שאת האחריות כאן אפשר שלא תהיה רק על הילד או על ההורה שלו אלא שאם מדובר במקום שהוא רציני, אז יש מספיק עובדים בחברה שם.

רון כץ: נתת דוגמה טובה בנושא של גינקולוגיה.

מיכל שיר סגמן: כן.

מיכל שיר סגמן: יש עוד נציגה אישה שנמצאת שם.

מיכל שיר סגמן: שלא תהיה סיטואציה אינטימית.

מיכל שיר סגמן: בשפה הדתית קוראים לזה יחוד.

לין פאר: אני אגיד משהו ואולי אפילו אפיל פצצה אבל אני חייבת.

לין פאר: יצא לי באופן אישי לעבוד בסוכנות בתור מזכירה או מישהו שאוספת את הילדים המסכנים האלה ומשלה להם דברים.

לין פאר: בגלל שהייתי חתומה על חוזה באותה חברה ובאותה סוכנות היה הסכם שתיקה.

לין פאר: אם במידה ואני אוציא פרט קטן שקשור להתנהלות של החברה, אני אקנס במעל ממיליון שקלים.

מיכל שיר סגמן: אבל את עדיין מחויבת על-פי החוק אם את רואה הטרדה מינית ולדווח עליה.

לין פאר: נכון.

לין פאר: זה אם אני מוסרית, אם אני בן אדם טוב.

רון כץ: זה החוק.

לין פאר: הכול נקנה היום בכסף.

מיכל שיר סגמן: המשמעות היא שאם בסוף מתגלה, את אשמה לא פחות.

לין פאר: ברור.

לין פאר: באמת הזדעזעתי והיום אני כבר פה וזאת אחת הסיבות.

לין פאר: אנחנו יודעים שהיום מאוד קל לקנות שתיקה בכסף.

לין פאר: אני רק אומרת את זה.

לין פאר: בגלל זה עדיף שיהיה מישהו מטעם הילד או קשור לילד.

לין פאר: דוד, דודה, אם ההורים לא יכולים.

מיכל שיר סגמן: זה יחזור לוועדת שרים ונראה מה הם אומרים.

מיכל שיר סגמן: אנחנו עוברים להצבעה.

תמי סלע: קודם על המיזוג של שתי הצעות החוק ואחר-כך אישור.

ליאת יעקובוביץ: רק כדי להבהיר.

ליאת יעקובוביץ: כרגע אנחנו מצביעים על הנוסח שנמצא לפנינו עם שני התיקונים.

תמי סלע: כן.

תמי סלע: עם התיקון של 5 שנים מתום העסקה לעניין שמירת התיעוד והתיקון שבטופס תהיה התייחסות מפורשת לזכות ליווי.

תמי סלע: אלה שני התיקונים.

תמי סלע: יש למזג את שתי ההצעות.

תמי סלע: האחת פ/2228/24 ו-פ/2046/24.

מיכל שיר סגמן: מי בעד המיזוג?

מיכל שיר סגמן: המיזוג התקבל.

מיכל שיר סגמן: פה אחד.

מיכל שיר סגמן: כעת מצביעים על נוסח הצעת החוק עם התיקונים.

מיכל שיר סגמן: הצעת החוק התקבלה.

מיכל שיר סגמן: התקבלה פה אחד.

מיכל שיר סגמן: תודה רבה, הישיבה נעולה.